# .NET Framework

### от Уикипедия, свободната енциклопедия

Microsoft .NET Framework е компонент на операционната система Windows. Той представлява платформа, предоставяща програмен модел, стандартна библиотека от класове и среда за контролирано изпълнение на програмен код, написан специално за нея. Тя е ключов елемент от стратегията за развитие на Microsoft и се очаква да бъде използвана от повечето нови програми, създавани за системата Windows.

.NET Framework поддържа различни езици за програмиране и позволява тяхната съвместна работа. .NET приложенията се пишат на езици от високо ниво C#, VB.NET, Managed C++ и други) и се компилират до междинен език от ниско ниво, наречен IL (Intermediate Language). По време на изпълнение IL програмите (т. нар. „управляван код“) се компилират до инструкции за текущата хардуерна архитектура, съобразени с текущата операционна система, и след това се изпълняват от микропроцесора.

.NET Framework включва в себе си стандартна библиотека, която съдържа базова функционалност за разработка, необходима за повечето приложения, като вход/изход, връзка бази от данни, работа с XML, изграждане на уеб приложения, използване на уеб услуги, изграждане на графичен потребителски интерфейс и др.

## [редактиране] Компоненти на .NET Framework

.NET Framework включва два основни компонента:

- Common Language Runtime (CLR) – среда, в която се изпълнява управляваният код на .NET приложенията. Представлява виртуална машина, която контролирано изпълнява .NET кода и осигурява различни услуги, като управление на сигурността, управление на паметта и други.
- Framework Class Library (FCL) – представлява основната библиотека от типове, които се използват при изграждането на .NET приложения. Съдържа основната функционалност за разработка, необходима за повечето приложения, като вход/изход, връзка с бази от данни, работа с XML, изграждане на уеб приложения, използване на уеб услуги, изграждане на графичен потребителски интерфейс и други. Стандартните класове и типове от FCL могат да се използват навсякъде, където има инсталиран .NET Framework.

Взето от „http://bg.wikipedia.org../../../2E/n/e/.NET_Framework_cb4a.html“.

Категории: Windows | Програмиране

##### Views

- Статия
- Беседа
- Текуща версия

##### Търсене

##### На други езици

- English
- Español
- Italiano
- 日本語
- 한국어
- Polski
- ไทย
- Türkçe